Šv. Jeronimo vienuolynas

Šv. Jeronimo vienuolynas (port. Mosteiro dos Jerónimos) − įspūdingo grožio vienuolynas Lisabonoje, kurio architektūroje susipynę gotikos ir renesanso stiliai. Praeityje priešais vienuolyną buvo uostas, iš kurio išplaukė Vasko da Gamos laivai ieškoti Indijos. Karalius Manuelis I jūrų kelio į Indiją atradimo garbei ir pastatė vienuolyną. Jame yra žymiojo keliautojo Vasko da Gamos kapas. Šv. Jeronimo vienuolynas taip pat išsiskiria manuelio stiliaus dekoru. Šalia vienuolyno plevėsuoja vėliavos su tamplierių kryžiais. Šv. Jeronimo vienuolynas ir Beleno bokštas vieninteliai XV a. statiniai išlikę po stipraus žemės drebėjimo Lisabonoje 1755 m. Dabar priešais pagrindinį vienuolyno įėjimą, grindinio plytose yra išgraviruoti 2007 m. Lisabonos sutartį pasirašiusių prezidentų parašai. Yra ir Lietuvos prezidento V. Adamkaus parašas. Buvusio uosto vietą puošia aikštė su pasaulio žemėlapio mozaika ir Atradėjų paminklas, kurio viršuje yra apžvalgos aikštelė. 1983 m. Šv. Jeronimo vienuolynas ir Beleno bokštas įtraukti į UNESCO Pasaulio paveldo sąrašą. Nuorodos Šv. Jeronimo vienuolynas Archyvuota kopija 2011-05-24 iš Wayback Machine projekto. (portugalų ir anglų k.)